Babelscape/SREDFM huggingface dataset:
श्री माधोपुर

श्रीमाधोपुर भारतीय राज्य राजस्थान के सीकर जिले की एक नगरपालिका और शहर है। इस शहर में 35 वार्ड है । श्रीमाधोपुर शहर जयपुर और झुंझुनू शहर के बीच स्थित है । यह शहर अपनी अनाज मण्डी, मार्बल उधोग ,जौ व्यापार , बर्तन व्यापार , हवेलियों और कपड़ा व खादी व्यापार की दृष्टी से अति महत्वपूर्ण है। श्रीमाधोपुर तहसील सीकर जिले की सबसे बड़ी तहसील है । इस शहर की बसावट जयपुर शहर के समान है । इस शहर में प्राचीन काल में निर्मित कई दर्शनीय स्थल है। यह बहुत तेजी से विकसित होता हुआ शहर है । पिलानी-जयपुर न्यू एक्सप्रेसवे श्रीमाधोपुर से होकर गुजरता है ।
निकट के ही कई कस्बे जैसे  खंडेला  , रींगस , नीम का थाना , अजीतगढ़ , मऊ , मूंडरू, खेजरोली , पलसाना और कई गावों के लाखों लोग रोजगार और अन्य सुविधाओं के लिए श्रीमाधोपुर शहर पर आश्रित हैं।
बिल प्रैडी

बिल प्रैडी (जन्म:7 जून 1960) एक अमेरिकी टीवी लेखक और निर्माता हैं।
श्रेणी:1960 में जन्मे लोग
उत्थापक कलनविधि

कम्प्यूटर के डिस्क के भुजा (आर्म) और सिर (हेड) की गति निर्धारण की कलनविधि का नाम उत्थापक कलनविधि (elevator algorithm या SCAN) है। डिस्क पर सूचना लिखने (राइट) या लिखी सूचना को पढ़ने (रीड) के लिए यह गति आवश्यक होती है।

इस अल्गोरिद्म का नाम भवनों में लगने वाले 'उत्थापक' (एलिवेटर) के नाम पर रखा गया है। भवनों में लगे उत्थापक वर्तमान गति की दिशा (ऊपर या नीचे) में तब तक आगे बढ़ते रहते हैं जब तक खाली न हों जाँय। वे तभी रुकते हैं जब किसी को बीच में उतरना हो या उसी दिशा में जाने का इच्छुक रास्ते में (बाहर) प्रतीक्षारत हो।

जहाँ तज इस कलनविधि को कार्यान्यवित करने का प्रश्न है, ड्राइव रीड/राइट के बाकी बचे निवेदनों की सूचना रखता है। इसके साथ यह भी जानकारी रखता है कि किस सिलिण्डर पर लिखना/पढ़ना है। सिलिण्डर-संख्या कम हो तो उसका अर्थ है कि सम्बन्धित सिलिण्डर के पास है जबकि अपेक्षाकृत बड़ी सिलिण्डर-संख्या बताती है कि सिलिण्डर स्प्लिण्डिल से दूर है।
पाकपत्तन ज़िला

पाकपत्तन ज़िला (उर्दू:ضِلع پاکپتّن) पाकिस्तान के पंजाब सूबे का एक ज़िला है।

श्रेणी:पाकिस्तानी पंजाब के ज़िले
अंतरिक्ष यान प्रणोदन

अंतरिक्ष यान प्रणोदन अंतरिक्ष यान और कृत्रिम उपग्रहों की गति तेज करने की प्रक्रिया है। इसकी अनेक विधियाँ हैं। यह अंतरिक्ष अनुसंधान का महत्त्वपूर्ण भाग है। ज्यादातर अंतरिक्ष यान आज सुपरसोनिक यानों के माध्यम से प्रक्षेपित किए जाते हैं। इनमें प्रयुक्त रॉकेटों में रासायनिक इंधन प्रयुक्त होते हैं। ये जलने पर भारी मात्रा में गैस उत्पन्न करते हैं जिसके नोजल द्वारा उत्सर्जन के सहारे यान को गति दी जाती है। सोवियत समूह ने उपग्रहों के प्रणोदन के लिए दशकों से बिजली प्रणोदन का इस्तेमाल किया है।
thumb|right|200px|अंतरिक्ष यान प्रणोदन
श्रेणी:अंतरिक्ष यान
श्रेणी:अंतरिक्ष विज्ञान
*
पद्मजा नायडू हिमालयन प्राणी उद्यान

पद्मजा नायडू हिमालयन प्राणी उद्यान (, ) पश्चिम बंगाल के दार्जिलिंग शहर में 67.56 एकड़ (27.3 हेक्टेयर) में अवस्थित है। इसे () भी कहते हैं। यह प्राणी उद्यान 7000 फीट (2,134 मीटर), की औसत ऊंचाई से भारत में सबसे अधिक ऊंचाई पर स्थित है। अपने देश का यह एक विशेष प्राणी उद्यान है, जहां अंतर्राष्ट्रीय स्तर का लाल पांडा, हिम तेंदुए, तिब्बती भेड़िया और पूर्वी हिमालय के अन्य अत्यधिक लुप्तप्राय जानवरों की प्रजातियों के संरक्षण प्रजनन कार्यक्रम के लिए अधिकृत है। यह प्राणी उद्यान प्रति वर्ष लगभग तीन लाख दर्शकों को आकर्षित करता है।
मिकी वायरस

मिकी वायरस २०१३ की एक हिन्दी थ्रिलर हास्य फ़िल्म है जिसका निर्देशन सौरभ वर्मा ने किया है। इस फ़िल्म को लिखा भी सौरभ वर्मा ने है और यह 25 अक्टूबर 2013 को सिनेमाघरों में उतारी गई। मिकी वायरस के निर्माता ऑसम फ़िल्म्स के साथ डार मोशन पिक्चर्स ने किया है। फ़िल्म में मुख्य भूमिका में मनीष पॉल, एली अवराम, मनीष चौधरी, पूजा गुप्ता और वरुण बडोला हैं।
दिवाकर शर्मा

अंगूठाकार|राजास्थान विश्वविद्यालय्
दिवाकर शर्मा (१९३३ चूरु,राजस्थान-२००९) संस्कृत, हिंदी तथा राजस्थानी भाषाओं के विद्वान थे। आपने संस्कृत की कलाधिस्नातक परीक्षा कोटा में उत्तीर्ण की थी तथा पीएच. डी. की उपाधि राजस्थान विश्वविद्यालय (जयपुर) से प्राप्त की थी। आपको साहित्य, संस्कृति तथा इतिहास का प्रतिबोधन अपने पिताश्री "विद्यावाचस्पति" विद्याधर शास्त्री तथा चाचाजी प्रोफेसर दशरथ शर्मा से हुआ।

डूंगर कॉलेज, बीकानेर में आप संस्कृत के प्राध्यापक नियुक्त हुए, इस पद से आपकी सेवा निवृत्ति १९९१ में हुई। इसके पश्चात आपने संस्कृत, हिंदी तथा राजस्थानी के प्रोत्साहन हेतु स्तापिथ संस्था, "हिंदी विश्व भारती अनुसंधान परिषद्" (बीकानेर) का निर्देशन किया। परिषद् की शोध पत्रिका "विश्वम्भरा" के आप जीवन पर्यन्त संपादक रहे। आपके निर्देशन में कई संस्कृत शोधार्थियों ने पीएच. डी. की उपाधि प्राप्त की।
जयचन्द

जयचंद्र गढ़वाल( 1170–1194 CE) उत्तर भारत के गढ़वाला राजपूत वंश के एक राजा थे। उन्होंने गंगा नदी के पास में बसे कान्यकुब्ज और वाराणसी सहित अंटारवेदी देश पर शासन किया। आज के उत्तर प्रदेश और बिहार के कुछ भागों पर राज किया था गड़ावाला राजपूत वंश के अंतिम शक्तिशाली राजा थे।

विद्यापति के "पुरुष-परिक्षा" और " पृथ्वीराज रासो" जैसे हिन्दू स्रोतों के अनुसार ,जयचंद्र ने घुरिडों को कई बार हराया। 
जयचंद्र कोई गद्दार नहीं थे, वह अपनी अंतिम सांस तक मोहम्मद गौरी के कुतुबुद्दीन ऐबक द्वारा नेतृत्व सेना के खिलाफ लड़ते रहे लेकिन आखिरकार वह 1194ce मे चंदावर की लड़ाई मे हारे गए, लेकिन उनके हार के बाद भी उनके बेटे हरिश्चंद्र ने मोहम्मद गौरी को हराया और वाराणसी में मुसलमानों ने जितने भी घाट और मंदिर तोड़े थे वह सब वापस बनाएं। 

ऐसे कोई प्रमाण नहीं हैं जिससे पता लगे कि जयचन्द ने गौरी की सहायता की थी। गौरी को बुलाने वाले देश द्रोही तो दूसरे ही थे, जिनके नाम पृथ्वीराज रासो में अंकित हैं। इसी प्रकार समकालीन फारसी ग्रन्थों में भी इस बात का संकेत तक नहीं है कि जयचन्द ने गौरी को आमन्त्रित किया था। यह एक सुनी-सुनाई बात है जो एक रूढी बन गई है। पृथ्वीराज तथा संयोगिता विवाह को इतिहासकार सत्य नही मानते।
हर्मैनो पेड्रो

thumb|200px|अपने गृहनगर में स्थित संत की प्रतिमा।
संत हर्मैनो पेड्रो () (जन्म: 21 मार्च 1626 - मृत्यु: 25 अप्रैल 1667) या सेंट जोज़फ़ डी बेटनकोर्ट यी गोंज़ालस के संत पीटर एक स्पेनियाइ मूल के ईसाई धर्मप्रचारक और मिशनरी थे जिनकी कर्मभूमि ग्वाटेमाला थी। वे "आर्डर ऑफ़ आवर लेडी ऑफ़ बेथेलेम"("बेथेलेम की हमारी पवित्र देवी का क्रम") के संस्थापक थे। तथा वे न सिर्फ कैनरी द्वीपसमूह के पहले मूलनिवासी संत थे, बल्कि उन्हें ग्वाटेमाला और पूरे मध्य अमेरिका का पहला संत माना जाता है।
एस्टोनिया में गर्भपात

एस्टोनिया में गर्भपात 23 नवम्बर 1955 तक वैध था, जब एस्टोनिया, सोवियत संघ का भाग था। स्वतंत्रता की बहाली के बाद एस्टोनिया अपने विधायी परिवर्तन कर लिए।

एस्टोनिया गर्भ धारण करने के ग्यारह माह के अन्दर किसी भी कारण से माँग करने पर गर्भपात की अनुमति देता है। यदि महिला की आयु 15 वर्ष से कम अथवा 45 वर्ष से अधिक है, यदि गर्भ के कारण महिला के स्वास्थय को खतरा हो, यदि बच्चा गम्भीर मानसिक अथवा शारिरीक दोष के साथ हो तो गर्भपात की अनुमति 21वें सप्ताह (सहित) तक दी जाती है।

यदि कोई महिला बिना कारण बताये व्यक्तिगत कारणों से गर्भपात करवाना चाहती है तो गर्भपात विधेयक के अनुसार निर्धारित जुर्माने का भुगतान करवाना पड़ता है। 

2006 में एस्टोनिया में 38.7% गर्भ धारण करने के बाद गर्भपात के रूप में परिणत करवाये गये, केवल छः वर्ष में 49.4% से गिरावट दर्ज की गई।

वर्ष 2010 में, एस्टोनिया में 9087 गर्भपात करवाए गये, अर्थात प्रति सौ जीवित बच्चों के साथ 57.4 गर्भपात के शिकार हुए।
इब्रानी लिपि

right|thumb|300px|दसवीं शताब्दी में लिखी इब्रानी बाइबल का एक लघु अंश
इब्रानी लिपि (इब्रानी भाषा : אָלֶף־בֵּית עִבְרִי[a], alefbet ʿIvri) का प्रयोग इब्रानी भाषा सहित अन्य यहूदी भाषाओं को लिखने में होता है। इसे यहूदी लिपि, वर्गाकार लिपि, ब्लॉक लिपि, या ऐतिहासिक रूप से अरिमियाई लिपि (Aramaic alphabet) कहते हैं। यिद्दिश भाषा, लैडिनो (Ladino) तथा यहूदी-अरबी (Judeo-Arabic) यहूदी भाषाएँ इसी में लिखी जाती हैं। इब्रानी लिपि दाएँ से बाएँ की तरफ लिखी और पढ़ी जाती है।

इब्रानी लिपि के दो रूप प्रयोग किए जाते रहे हैं- मूल इब्रानी लिपि तथा आधुनिक इब्रानी लिपि जो वर्गाकार दिखती है।
असमिया चलचित्र

अंगूठाकार|असमिया चलचित्र
असमिया चलचित्र या असमिया सिनेमा, असमिया भाषा में बनाया गया चलचित्र है, जो मुख्य तौर पर असम (भारत) में देखा जाता है। इसकी शुरुआत १९३५ में ज्योतिप्रसाद आगरवाला द्वारा बनाई गई फिल्म जॉयमोती के साथ हुई। उसके बाद असमिया चलचित्र का विकास करने में भाबेंदर नाथ सैकिया एवं जाहनू बरुआ प्रमुख हैंं। लंबे इतिहास और कलात्मक सफलताओ के बावजूद, असमिया सिनेमा भारत में राष्ट्रीय स्तर पर बहुत सफल नहीं रही। हालाँकि असमिया फ़िल्मे कई बार राष्ट्रीय पुरस्कार जीत चुकी हैं। २१वीं सदी के शुरुआत में बड़े पर्दे पर बॉलीवुड शैली की असमिया फ़िल्में बनने लगीं। बाजार के पैमाने पर वह हिंदी चलचित्रों से बहुत पीछे है।
महेन्द्रलाल सरकार

महेन्द्रलाल सरकार (1833–1904) भारत के एक चिकित्सक, समाजसुधारक, तथा वैज्ञानिक चेतना के प्रसारक नेता थे। 'इण्डियन एसोसियेशन फॉर द कल्टिवेशन ऑफ साईन्स' की स्थापना उन्होने ही की थी। वे कलकता मेडिकल कॉलेज के दूसरे स्नातक मेडिकल डॉक्टर थे। यद्यपि उन्होने एलोपैथी की शिक्षा ली थी, उन्होने होमियोपैथी को अपनाया और उसी के माध्यम से चिकित्सा की। अपने व्यावसायिक जीवन में उन्होने उस युग के कई महान व्यक्तियों की चिकित्सा की थी, जैसे-बंकिमचन्द्र चट्टोपाध्याय, रामकृष्ण परमहंस, त्रिपुरा के महाराज आदि।

महेन्द्रलाल सरकार का जन्म कलकता के पास पाइकपाड़ा (मुसिरहाट) नामक गाँव में हुआ था जो हावड़ा जिला के अन्तर्गत आता था। उनके पिताजी का नाम तारकनाथ सरकार था कम आयु में ही उनके माता-पिता का देहान्त हो गया। जब वे ५ वर्ष के थे तो उनके पिता का देहान्त हो गया और जब ९ वर्ष के थे उनकी माँ का निधन हो गया। उनकी माँ उनके मामा के घर कोलकाता में आ गयीं थीं और उनकी मृत्यु के पश्चात उनका पालन-पोषण अपने मामा के घर ही हुआ जो कलकाता के नेबूतला में था।
गोविन्दराम सेकसरिया

right|thumb|300px|प्रसिद्ध व्यवसायी गोविन्दराम सेकसरिया
गोविन्दराम सेकसरिया (19 अक्टूबर 1888 - 29 जून 1946) भारत के एक प्रसिद्ध व्यवसायी थे। सेकसरिया तथा भगवती वैद्य औद्योगिक घराने के सबसे प्रसिद्ध व्यवसायी थे। उन्हें विश्व का 'कपास सम्राट' कहा जाता है। भारत की स्वतंत्रता के पूर्व के व्यवसायियों में वे सबसे सफल व्यवसायी थे।

गोविन्दराम सेकसरिया का जन्म राजपुताना (वर्तमान राजस्थान) के नवलगढ़ में हुआ था।
स्टेडियो ऑलिम्पिको

स्टेडियो ऑलिम्पिको रोम, इटली की मुख्य और सबसे बड़ा खेल सुविधा है। यह इतालवी राष्ट्रीय ओलंपिक समिति के स्वामित्व में है, स्टेडियम ज्यादातर फुटबॉल मैचों के लिए उपयोग किया जाता है। यह फुटबॉल क्लब लेज़िओ और ए.एस. रोमा के घर स्टेडियम है और कोप्पा इटालिया फाइनल के आयोजन स्थल है। स्थल कुछ रग्बी यूनियन मैचों की मेजबानी करता है, यह वर्तमान में इटली राष्ट्रीय रग्बी यूनियन टीम का घर है। यह कभी कभी संगीत समारोहों और विभिन्न प्रकार की घटनाओं मेजबानी करता है।

1960 में ओलंपिक के दौरान इस स्टेडियम में उद्घाटन समारोह, बंद समारोह और एथलेटिक घटनाओं का आयोजन किया गया था। १९९० फीफा विश्व कप के फाइनल इस स्टेडियम में आयोजित किया गया था, जिसमें पश्चिम जर्मनी ने विश्व कप जीतने के लिए अर्जेटीना को हराया।
रग्बी यूनियन विश्व कप

रग्बी यूनियन विश्व कप, (अथवा- रग्बी विश्व कप) एक रग्बी यूनियन प्रतियोगिता है, जो हर ४ वर्ष बाद शीर्ष अंतरराष्ट्रीय टीमों के बीच खेली जाती है। यह प्रतियोगिता सर्वप्रथम १९८७ में न्यूजीलैंड और ऑस्ट्रेलिया द्वारा सह-आयोजित की गई थी। सबसे हाल की प्रतियोगिता २०१५ में इंग्लैंड में आयोजित की गई थी; जिसमें न्यूजीलैंड की राष्ट्रीय टीम-ऑल ब्लैक ने फाइनल में ऑस्ट्रेलिया को हराकर विश्व कप जीता।

विजेताओं को विलियम वेब एलिस कप से सम्मानित किया जाता है, यह कप विलियम वेब एलिस पर नामित है जो कि, एक लोकप्रिय मिथक के अनुसार, रग्बी स्कूल छात्र थे और जिन्होंने एक फुटबॉल मैच के दौरान गेंद को उठा रग्बी का आविष्कार किया। इस विश्व कप प्रतियोगिता को न्यूजीलैंड ने इसे तीन बार, ऑस्ट्रेलिया और दक्षिण अफ्रीका ट्रॉफी दो बार और इंग्लैंड ने एक बार जीता है।

यह टूर्नामेंट, "रग्बी विश्व कप लिमिटेड" द्वारा आयोजित किया जाता है, जो खुद पूरी तरह से इस खेल की अंतरराष्ट्रीय शासी निकाय इंटरनेशनल रग्बी बोर्ड ("आईआरबी") द्वारा नियंत्रित हैं। जापान २०१९ में टूर्नामेंट की मेजबानी करेगा।
इण्डियन एसोसियेशन फॉर द कल्टिवेशन ऑफ साईन्स

इण्डियन एसोसियेशन फॉर द कल्टिवेशन ऑफ साईन्स (IACS) भारत के विज्ञान एवं प्रौद्योगिकी विभाग के अन्तर्गत एक स्वायत्त शोध संस्थान है। इसकी संस्थापना 29 जुलाई 1876 को डॉ महेन्द्रलाल सरकार ने की थी। यह भारत का प्राचीनतम शोध संस्थान है। 

यह संस्थान भौतिकी, रसायन, जीवविज्ञान, उर्जा, बहुलक तथा पदार्थों के सीमांतवर्ती क्षेत्रों में मौलिक शोध कार्य में समर्पित है। प्रत्येक क्षेत्र में आई ए सी एस युवा एवं प्रगतिशील शोध अध्येताओं का उनके डॉक्टरॉल कार्यक्रमों में उचित पोषण करती है। 

चन्द्रशेखर वेंकट रमन आई ए सी एस में 1907 से 1933 तक भौतिकी के विविध विषयों पर शोध कार्य करते रहे तथा 1928 में उन्होंने प्रकाश के प्रकीर्णन के प्रभाव पर अपना बहुचर्चित आविष्कार किया जिसने उन्हें ख्याति के साथ अनेक पुरस्कार भी दिलवाए जिनमें 1930 में प्राप्त नोबेल पुरस्कार भी शामिल है। अमेरिकन केमिकल सोसाइटी ने 1998 में रमन प्रभाव को 'अंतर्राष्ट्रीय ऐतिहासिक रासायनिक युगांतकारी घटना' की स्वीकृति प्रदान की है।
देशी प्रेस अधिनियम

अंग्रेज सरकार द्वारा भारत में सन् १८७८ में देशी प्रेस अधिनियम (Vernacular Press Act) पारित किया गया ताकि भारतीय भाषाओं के पत्र-पत्रिकाओं पर और कड़ा नियंत्रण रखा जा सके। उस समय लॉर्ड लिट्टन भारत का वाइसराय था। इस अधिनियम में पत्र-पत्रिकाओं में ऐसी सामग्री छापने पर कड़ी कार्यवाही का प्रावधान था जिससे जनता में ब्रिटिश शासन के विरुद्ध असंतोष पनपने की सम्भावना हो। वस्तुतः यह कानून भाषाई समाचार-पत्रों को दबाने के लिए लाया गया था। देशी प्रेस अधिनियम पारित होने के अगले दिन ही कोलकाता से बंगला में प्रकाशित अमृत बाजार पत्रिका ने अपने को 'अंग्रेजी दैनिक' पत्र बना दिया। इसके सम्पादक शिषिर कुमार घोष थे।

इस अधिनियम के अन्तर्गत सैकड़ों देशी पत्र-पत्रिकाएँ ज़प्त कर ली गयीं। प्रेसों में ताले डाल दिए गए। स्वदेशवासियों में राष्ट्रीय चेतना जागृत करने के लिए साहित्यकार बंकिमचन्द्र चट्टोपाध्याय (1838-1894) ‘आनन्द मठ’ का वन्देमातरम् लेकर आए जो ब्रिटिश शासकों के कोप का कारण बना। मुसलमानों को उकसाकर ‘आनन्दमठ’ की ढेरों प्रतियाँ जला दी गईं (एनसाइक्लोपीडिया ब्रिटेनिका : रमेशचन्द्र दत्त)।

वर्नाकुलर प्रेस एक्ट बहुत बदनाम हुआ तथा इंग्लैंड में सत्ता परिवर्तन के बाद 1878 में लॉर्ड रिपन ने रद्द कर दिया गया और १८६७ वाले पुराने कानून को ही जारी रखा गया।

श्रेणी:भारत के अधिनियम
श्रेणी:भारत का इतिहास
ओलिम्पिक ल्यों

ओलिम्पिक ल्यों ; ल्यों में स्थित फ्रान्स का फुटबॉल क्लब है जिसे प्रायः केवल ल्यों, या ओल () कहते हैं। यह लिगुए 1 में खेलता है जो फ्रान्स का सर्वोच्च फुटबॉल प्रभाग है। कई समर्थकों और खेल के इतिहासकारों के अनुसार, क्लब 1899 में ल्यों ओलिम्पिक उनिवेर्सितैरे के रूप में गठन किया गया था, लेकिन राष्ट्रीय स्तर पर 1950 में एक क्लब के रूप में स्थापित किया गया था। क्लब के सबसे सफल अवधि 21 वीं सदी में है। क्लब 2002 में अपनी पहली लिगुए 1 चैम्पियनशिप जीती और सात लगातार खिताब की एक राष्ट्रीय रिकार्ड तोड़ स्ट्रीक शुरू किया।

ओलिम्पिक ल्यों, ल्यों में 40,500 सीट स्टेड डी गेर्लन्द में अपने घरेलू मैच खेलता है। क्लब वर्तमान ल्यों शहर के उपनगरीय में एक नए स्टेडियम बनाने रहा है। क्लब के रंग, सफेद लाल और नीले हैं। ओलिम्पिक ल्यों फ्रांस में सबसे लोकप्रिय क्लबों में से एक है। देश की आबादी का 11% क्लब का समर्थन करते हैं, इस संख्या पेरिस सेंट-जर्मेन के बराबर है और ओलिम्पिक डी मार्सिले के पीछे है।
गौतम सिंघानिया

गौतम सिंघानिया (जन्म ९ सितम्बर १९६५) एक भारतीय उद्योगपति हैं। वो रेमंड समूह के प्रबन्ध निर्देशक एवं अध्यक्ष हैं।उन्हें पेरिस में आयोजित एफआईए एनुअल जनरल असेंबली की बैठक के दौरान वर्ल्ड मोटर स्पोर्ट्स काउंसिल का सदस्य चुना गया। इस बैठक में 22 नामांकित सदस्यों में से कुल 14 सदस्यों को चयनित किया गया जिसमें वे भी शामिल हैं। इस पद पर उन्होंने सहारा फोर्स इंडिया के बॉस विजय माल्या का स्थान ग्रहण किया है।
क्योंकि सास भी कभी बहू थी

क्योंकि सास भी कभी बहू थी स्टार प्लस पर प्रसारित होने वाला हिन्दी धारावाहिक था। इसे भारतीय दूरदर्शन दुनिया के सबसे लंबे धारावाहिकों में एक समझा जाता है। वर्ष २००० से २००८ के बीच यह एशिया का सबसे ज़्यादा देखा जाने वाला धारावाहिक था। इसे अफ़्ग़ानिस्तान में दरी और श्री लंका में सिन्हाला भाषा में डब कर के देखा गया।
श्रेणी:भारतीय टेलीविजन धारावाहिक
श्रेणी:भारतीय स्टार टीवी कार्यक्रम
श्रेणी:टीवी कार्यक्रम
चित्रा रामकृष्ण

चित्रा रामकृष्ण (जन्म: 1963) भारत के प्रमुख शेयर बाजार नेशनल स्टॉक एक्सचेंज (एनएसई) की मुख्य कार्यकारी एवं प्रबंध निदेशक हैं। वे विश्व की उन गिनी चुनी महिला अधिकारियों में से एक हैं, जो शेयर बाजारों की प्रमुख हैं। एनएसई यानि नेशनल स्टॉक एक्सचेंज की एमडी और सीईओ चित्रा "रामकृष्ण" ने 02-12-2016 को इस्तीफा दे दिया है।

एनएसई 1992 में बनी और 1994 में परिचालन में आई। 50 वर्षीय चित्रा नेशनल स्टॉक एक्सचेंज से 1991 में जुडने वाली चित्रा नेशनल स्टॉक एक्सचेंज (एनएसई) की 1990 के दशक में स्थापना करने वाली टीम में शामिल रही हैं। वे उस टीम का भी हिस्सा थीं जिसने 1987 में प्रतिभूति बाजार नियामक सेबी के लिए कानूनी ढांचे का मसौदा तैयार किया था। नवंबर 2012 में एनएसई के निदेशक मंडल ने चित्रा की पदोन्नति का फैसला किया। उस समय वे संयुक्त प्रबंध निदेशक थीं।

अमेरिकी पत्रिका 'फॉर्चून' के अक्टूबर 2013 अंक में जारी विश्व की 50 शक्तिशाली महिलाओं की सूची में चार भारतीय महिलाएं शामिल हैं। इनमें आईसीआईसीआई बैंक की मुख्य कार्यकारी अधिकारी चंदा कोचर चारों भारतीय महिलाओं में शीर्ष पर हैं, जबकि एक पृथक अमेरिकी सूची में पेप्सिको की अध्यक्ष इंद्रा नूई को दूसरा स्थान दिया गया है। फॉर्चून में जारी अंतर्राष्ट्रीय स्तर पर शक्तिशाली महिलाओं की सूची के अनुसार चंदा कोचर को चौथी वरीयता दी गई है और उनके बाद नेशनल स्टॉक एक्सचेंज (एनएसई) की अध्यक्ष चित्रा रामकृष्णा को 17वें, एक्सिस बैंक की शिखा शर्मा को 32वें एवं एचएसबीसी बैंक की नैना लाल किदवई को 42वें स्थान पर रखा गया है।
हकीमुल्ला महसूद

अंगूठाकार|उत्तरी वज़ीरिस्तान

हकीमुल्ला महसूद (हकिम उल्ला, हकीमुल्लाह) महसूद (पश्तो/उर्दू: حکیم‌الله محسود), (c. 1979 - 1 नवम्बर 2013), जिनका जन्म का नाम जमशेद महसूद (पश्तो/उर्दू: جمشید محسود) और जिन्हें ज़ुल्फ़िक़ार महसूद (पश्तो/उर्दू: ذو الفقار محسود) के नाम से जाना जाता था, तहरीक-ए-तालिबान पाकिस्तान (टीटीपी) के अमीर थे। वो पूर्व कमांडर बैतुल्ला महसूद के सहायक और आतंकवादी संगठन फिदायीन अल-इस्लाम के एक प्रमुख नेता थे।
महेश नारायण

महेश नारायण (१८५८ से १९०७) हिन्दी कवि तथा सामाजिक कार्यकर्ता थे। वे आधुनिक बिहार के निर्माता के रूप में भी जाने जाते हैं। सन १८८१ में २३ वर्ष की अवस्था में उन्होंने खड़ी बोली हिंदी में 'स्वप्न' नामक एक कविता की रचना की जिसका प्रकाशन पटना से प्रकाशित 'बिहार बंधु' में १३ अक्टूबर १८८१ को हुआ। यह खड़ी बोली हिंदी में रचित अपने समय की सबसे लम्बी कविता तो है ही, साथ ही हिन्दी भाषा के पूरे इतिहास में मुक्तछन्द की पहली कविता है।

उनके पिता मुंशी भगवतीचरण संस्कृत और फारसी के विद्वान थे। उन्होंने महेश नारायण को शुरू से ही विकास का ऐसा वातावरण प्रदान किया जिसके कारण बचपन से ही उनके अन्दर कुछ कर गुजरने की चाह बनी रही। पटना से इन्ट्रैन्स की परीक्षा पास करने के बाद वह उच्च शिक्षा के लिये कोलकाता चले गए। बीए की पढ़ाई बीच में ही छोड़कर वे वापस अपने बड़े भाई गोविन्दचरण के पास पटना आ गए। तथा उसके बाद उन्होंने 'बिहार टाइम्स' और 'कायस्थ गजेट' का प्रकाशन किया। 

उन्होने हिंदी और अँग्रेजी दोनो में अनेक निबन्धों और कविताओं की रचना की। लेकिन उनकी रचना के केन्द्र में आम आदमी के जीवन की समस्याएँ ही रहीं तथा इसी क्रम में उन्होंने समाज और राष्ट्र की समस्याओं को उठाया। हिंदी भाषा जनता की अस्मिता के लिये उन्होंने लगातार हिन्दी की वकालत की तथा अपने द्वारा संपादित पत्रों के संपादकीय में भारतीय राष्ट्रीयता के सवाल को उठाया।
व्हाइट कॉलर

व्हाइट कॉलर अमेरिकी टेलिविज़न शृंखला है जिसका प्रीमियर यूएसए नेटवर्क पर 23 अक्टूबर 2009, को हुआ था। इसका निर्माण जैफ़ ईज़टीन ने किया तथा मुख्य भूमिका में मैट बोमर और टिम डीके हैं। शृंखला की कहानी शातिर ठग नील कैफ्री (बोमर) और एफबीआई स्पेशल एजेंट पीटर बर्क के इर्दगिर्द घूमती है।

9 मार्च 2010, को 14 प्रकरणों वाले प्रथम सत्र का अंतिम प्रकरण प्रसारित हुआ। 13 जुलाई 2010, को शृंखला के दूसरे सत्र का प्रीमियर हुआ जो 8 मार्च 2011, तक चला। दूसरे सत्र में प्रथम सत्र की तुलना में तीन अधिक प्रकरण हैं। इतने ही प्रकरण तीसरे और चौथे सत्र में भी हैं जिनका प्रीमियर क्रमशः 7 जून 2011 और 10 जुलाई 2012 को हुआ। 5 मार्च 2013, को चौथे सत्र का सोलहवां प्रकरण प्रसारित हुआ। पाँचवे सत्र का प्रीमियर पिछले सत्रों की तुलना में कुछ महीनों की देरी से 17 अक्टूबर 2013, को हुआ। ईज़टीन की अपनी दूसरी अन्य परियोजनाओं के लिए प्रतिबद्धता के कारण इस सत्र में प्रकरणों की संख्या घटा कर 13 कर दी गई।
रॉबर्ट हावर्ड ग्रुब्स

रॉबर्ट हावर्ड ग्रुब्स (Robert Howard Grubbs; जन्म फरवरी 27, 1942) एक अमेरिकी रसायनज्ञ हैं। उन्हें रिचर्ड रॉयस सरोक और यवेस चौवीं के साथ संयुक्त रूप से "कार्बनिक संश्लेषण में वर्णव्यत्यय पद्धति के विकास" पर किये गये अपने कार्य के लिए २००५ में रसायन शास्त्र में नोबेल पुरस्कार मिला।
गेरहार्ड एर्टेल

"'गेरहार्ड एर्टेल" (Gerhard Ertl; जन्म 10 अक्टूबर 1936) जर्मन भौतिक विज्ञानी एवं भौतिक रसायन के प्रोफेसर हैं। उन्हें २००७ में रसायन में नोबेल पुरस्कार मिला।

श्रेणी:1936 में जन्मे लोग
पेरिस सेंट-जर्मेन

पेरिस सेंट-जर्मेन फुटबॉल क्लब, पीएसजी या पेरिस सेंट-जर्मेन के रूप में भी जाना जाता, एक पेशेवर एसोसिएशन फुटबॉल क्लब पेरिस, फ्रांस में आधारित है। क्लब पेरिस एफसी और स्टेड सेंट जर्मेन के विलय के बाद, 12 अगस्त 1970 पर स्थापित किया गया था। पीएसजी 1974 के बाद से लिगुए 1 में खेल रहा है। क्लब 3 लिगुए 1, 8 फ्रांस कप, 3 लीग कप, तीन चैंपियंस ट्रॉफी, एक यूईएफए कप विनर्स कप जीत लिया है। उन्का घर स्टेडियम 1974 के बाद से पार्क डेस प्रिंसेस है। शर्ट सफेद किनारों द्वारा बनाये गये एक लाल केंद्रीय खड़ी पट्टी के साथ नीले रंग की है।

कतर निवेश प्राधिकरण 2012 में क्लब के कुल मालिक बन गए। अधिग्रहण के बाद, पेरिस सेंट-जर्मेन फ्रांस में सबसे अमीर क्लब और दुनिया में सबसे अमीर में से एक क्लब बन गया।
मेरे ख्वाबों में जो आये

मेरे ख्वाबों में जो आये मधुरीता आनन्द निर्देशित एवं अरबाज़ ख़ान, रणदीप हुड्डा, राइमा सेन अभिनीत २००९ की बॉलीवुड नाटक फ़िल्म है।
कर्मा और होली

कर्मा और होली मनीष गुप्ता द्वारा निर्देशित और लिखित २००९ की एक बॉलीवुड नाटक फ़िल्म है।
स्टैच्यू ऑफ यूनिटी

स्टैच्यू ऑफ यूनिटी भारत के प्रथम उप प्रधानमन्त्री तथा प्रथम गृहमन्त्री वल्लभभाई पटेल को समर्पित एक स्मारक है, जो भारतीय राज्य गुजरात में स्थित है। गुजरात के तत्कालीन मुख्यमन्त्री नरेन्द्र मोदी ने 31 अक्टूबर 2013 को सरदार पटेल के जन्मदिवस के मौके पर इस विशालकाय मूर्ति के निर्माण का शिलान्यास किया था। यह स्मारक सरदार सरोवर बांध से 3.2 किमी की दूरी पर साधू बेट नामक स्थान पर है जो कि नर्मदा नदी पर एक टापू है। यह स्थान भारतीय राज्य गुजरात के भरुच के निकट नर्मदा जिले में स्थित है। 

यह विश्व की सबसे ऊँची मूर्ति है, जिसकी लम्बाई है। इसके बाद विश्व की दूसरी सबसे ऊँची मूर्ति चीन में स्प्रिंग टैम्पल बुद्ध है, जिसकी आधार के साथ कुल ऊंचाई हैं।

प्रारम्भ में इस परियोजना की कुल लागत भारत सरकार द्वारा लगभग रखी गयी थी, बाद लार्सन एंड टूब्रो ने अक्टूबर 2014 में सबसे कम की बोली लगाई; जिसमें आकृति, निर्माण तथा रखरखाव शामिल था। निर्माण कार्य का प्रारम्भ 31 अक्टूबर 2013 को प्रारम्भ हुआ। मूर्ति का निर्माण कार्य मध्य अक्टूबर 2018 में समाप्त हो गया। इसका उद्घाटन भारत के प्रधानमंत्री नरेन्द्र मोदी द्वारा 31 अक्टूबर 2018 को सरदार पटेल के जन्मदिवस के मौके पर किया गया।
तुम मिले

तुम मिले वर्ष २००९ की रोमांटिक व आपदा आधारित फ़िल्म है, जिसका निर्देशन कुणाल देशमुख ने किया है ।
 फ़िल्म वर्ष २००५ को मुंबई में हुए मानसूनी बाढ़ के विषय पर है, जिसमें एक तलाकशुदा युवा दंपत्ति फंसते है, जिसकी भूमिका इमरान हाशमी और सोहा अली खान ने निभायी है ।
धूम 3

धूम 3 () २०१३ की बहुप्रतीक्षित हिन्दी फ़िल्म है जिसे विजय कृष्ण आचार्य ने निर्देशित किया है। धूम का पहला संस्करण २००४ में जबकि 'धूम 2' २००६ में रिलीज़ हुई थी। यह दोनों ही फिल्में सुपरहिट रही थीं। पहली धूम में जॉन अब्राहम और दूसरी धूम में ऋतिक रोशन ने खलनायक की भूमिका निभाई थी। 

फिल्म में आमिर खान ने नकारात्मक किरदार निभाया है, जो चालाकी से चोरी करता है। यह फ़िल्म आइमैक्स (IMAX) के फॉर्मेट में विश्व स्तर पर हिन्दी, तमिल एवं तेलुगु भाषा में प्रदर्शित की गयी। धूम 3 भारत में आइमैक्स फ़ाॅर्मेट में प्रदर्शित होने वाली पहली फ़िल्म है। यश राज फ़िल्म्स की बनाइए हुई इस फिल्म ने घरेलु बॉक्स ऑफिस पर 280 करोड़ रूपए की कमाई की थी।
एर्त फान डेर नियर

एर्त फान डेर नियर (Aert van der Neer, या Aernout या Artus १६०३-१६७७) डेनमार्क का कलाकार था।

फान डेर नियर एम्स्टर्डेम में उत्पन्न हुआ। प्रारंभ से ही उसे अपने पैरों पर खड़ा होना पड़ा, फलत: बाहर एक उच्चाधिकारी के यहाँ उसने नौकरी कर ली। पर वहाँ उसका मन न लगा और कुछ समय बाद वह पुन: एम्स्टर्डैम लौट आया। विवाह के पश्चात् छह संतानों के बड़े परिवार के कारण उसे अनेक आर्थिक कठिनाइयों का सामना करना पड़ा। जिंदगी से लगातार लड़ाई और कशमकश करते हुए उसे एक शराब की दुकान खोलने के लिए भी बाध्य होना पड़ा; लेकिन बाद में उसका दु:खद परिणाम हुआ। तत्पश्चात् चित्रकारी और कलासाधना ही उसका ध्येय बन गया। 

शीतकाल के कतिपय सजीव दृश्यों का चित्रण करने के अतिरिक्त नहरों, नदी-निर्झरों और प्राकृतिक दृश्यचित्र - जिनमें अधिकतर उषाकालीन अथवा संध्या समय के बनते-मिटते मोहक नजारे तथा चाँदनी रातों की शुभ्र ज्योत्स्ना का प्रसार और संमोहन है- उसने बड़ी की तन्मयता से आंके हैं। इस दिशा में कोई भी समकालिक कलाकार उसकी तुलना में नहीं ठहर सकता था। छाया प्रकाश का धूमिल आलोक और जल में झिलमिलाती सूर्य अथवा चंद्रमा की स्निग्ध, धवल रश्मियाँ या नदी किनारे पर किसी आकाशचुंबित भव्य भवन के झरोखे और खिड़कियों का झिलमिल झिलमिल प्रतिबिंब-इन सब दृश्यांकनों में वह बड़ी ही सुकुमार, कोमल कल्पना साकार करने में सफल हो जाता था। उसके शिष्यों में उसके पुत्रों ने भी उससे दीक्षा ली और उसकी प्रेरणा से कला-सर्जन की ओर वे प्रवृत्त हुए।
राजेंद्र कुमारी बाजपेयी

डॉ॰ राजेंद्र कुमारी बाजपेयी (8 फ़रवरी 1925 - 17 जुलाई 1999) भारत के पूर्व केंद्रीय मंत्री और पांडिचेरी के उपराज्यपाल रह चुकी हैं। वे तीन बार क्रमश: 1980, 1984 और 1989 में सीतापुर से लोकसभा के लिए निर्वाचित हुई। वे भारतीय राष्ट्रीय काँग्रेस की एक समर्पित कार्यकर्त्री और पूर्व प्रधान मंत्री इंदिरा गांधी की वहड़ करीबी मानी जाती थी।
महाश्रमण

आचार्य महाश्रमण (जन्म 13 मई 1962) जैन श्वेतांबर तेरापंथ के ग्याहरवें आचार्य हैं । आचार्य महाश्रमण जी, तेरापंथ संगठन के तहत काम करने वाली सभी गतिविधियों का नेतृत्व करते हैं, विशेष रूप से अणुव्रत, प्रेक्षा ध्यान, जीवन विज्ञान । सभी तेरापंथ उप-संगठन, विशेष रूप से जैन विश्व भारती,जैन श्वेतांबर तेरापंथी महासभा आदि आचार्य श्री महाश्रमण के मार्गदर्शन में काम कर रहे हैं । एक धार्मिक संगठन के आचार्य होने के बावजूद, उनके विचार उदार और धर्मनिरपेक्ष हैं । अहिंसा, नैतिक मूल्यों और सिद्धांतों को बढ़ावा देने में उनका दृढ़ विश्वास है ।

=जन्म=
सरदारशहर की पुण्यस्थली। वि. सं. २०१९, वैशाख शुक्ला नवमी (१३ मई १९६२) का मंगल प्रभात । एक अनाम शिशु ने दूगड़ परिवार मे मातुश्री नेमादेवी की कुक्षि से जन्म लिया। व्यवहार जगत्‌ में 'मोहन' नाम से पहचान बनाई । पिताश्री झूमरमल जी का हृदयांगण खुशियों से भर गया । बालक मोहन बचपन से ही मेधावी, श्रमशील, कार्यनिष्ठ विद्यार्थी थे। उनकी विनम्रता, भद्रता, ऋजुता, मृदुता और पापभीरुता हृदय का छूने वाली थी । उस समय कौन जानता था कि वह बालक आगे चलकर तेरापंथ का ग्यारहवां अधिशास्ता बनेगा ।
=दीक्षा=
जब बालक मोहन मात्र सात वर्ष की लघु अवस्था में थे तभी वे पितृ-वात्सल्य से वंचित हो गए । परिवार में एक अपूरणीय क्षति हो गई किन्तु मातुश्री ने अपनी वत्सलता और स्‍नेह देकर कभी अपने लाडले को उस रिक्तता की अनुभूति नहीं होने दी । जीवन की क्षणभंगुरता ने बालक की दिशा और दशा—दोनों को बदल दिया । उनके मन में वैराग्य का अंकुर प्रस्फुटित हो गया। ज्यों-ज्यों उसे सिंचन मिला वह पुष्पित, पल्‍लवित होता चला गया । अध्यात्म के प्रति रुचि बढ़ती गई । धीरे-धीरे उन्होंने उन अर्हताओं को अर्जित कर लिया, जो एक दीक्षित होने वाले साधक में होनी चाहिए। उन्होंने अपने मनोबल और शरीरबल को तोलकर दीक्षा लेने की भावना आचार्यश्री तुलसी के सामने रखी । उस समय आचार्यश्री दिल्ली में प्रवासित थे । आचार्यश्री ने उनका यथोचित परीक्षण कर सरदारशहर की पुण्य भूमि पर ही मुनिश्री सुमेरमलजी (लाडनूं) को दीक्षा देने की अनुमति प्रदान की ।
वि.सं. २०३१, वैशाख शुक्ला १४ (५ मई, १९७४) रविवार के दिन बारह वर्ष की लघु अवस्था में वे दीक्षित हो गए, मोहन से मुनि मुदित बन गए। बाह्य परिवेश बदलने के साथ-साथ उनका आन्तरिक परिवेश भी बदल गया । सारी प्रवृत्तियां संयममय हो गई । व्यवहार में बाहर जीना और निश्‍चय में भीतर में रहना उनका जीवनसूत्र बन गया। वे अपना अधिकाधिक समय स्वाध्याय, ध्यान, पाठ का कंठीकरण और उसके पुनरावर्तन में नियोजित करते थे। समय-समय पर उन्हें आचार्य तुलसी और युवाचार्य महाप्रज्ञ का सान्निध्य मिलता रहा । वि. सं. २०४१, ज्येष्ठ कृष्णा अष्टमी को आचार्यश्री ने उन्हें अपनी व्यक्तिगत सेवा में नियुक्त कर लिया । इससे उन्हें ज्ञानार्जन, गुरुसेवा और गुरुकुलवास में रहने का सहज ही अवसर मिल गया । संस्कृत, प्राकृत, हिन्दी और अंग्रेजी भाषाओं में उनका अध्ययन चलता रहा ।
महाश्रमण प्रारम्भ से ही एक प्रशान्तमूर्ति के रूप में प्रसिद्ध थे । न अधिक बोलना और न अधिक देखना । आंखों की पलकें भी प्राय: निमीलित ही रहती थीं। उनकी निस्पृहता, निरभिमानता सबको लुभाने वाली थी । ज्यों-ज्यों उनकी अर्हताएं बढ़ रही थीं दायित्व की परिधि भी विस्तार पा रही थी। वि. सं. २०४१, जोधपुर प्रवास में वे एक उपदेष्टा के रूप में उभर कर सामने आए । आचार्य तुलसी ने उन्हें व्याख्यान से पूर्व प्रतिदिन उपदेश देने के कार्य में नियोजित किया ।
नेदीम

नेदीम (1681? – 1730) अठारहवीं शताब्दी का एक प्रसिद्ध तुर्की कवि थे। इसका मूल नाम 'अहमद' था और उपनाम 'नेदीम'। जीवन के अंतिम दिनों में इसके पोषक सदरेआजम इब्राहीम पाश ने इसको अने द्वारा स्थापित पुस्तकालय का प्रबंधक नियुक्त किया था। अब वह प्राचीन शैली के कवियों में सबसे ऊँचा तुर्की कवि माना जाता है।

नेदीम का जन्म कुस्तुंतुनिया, जिसे अब इस्तांबुल कहते हैं में हुआ था। यहीं उसने शिक्षा प्राप्त की। शिक्षा प्राप्ति के बाद इसने अध्यापन का कार्य ग्रहण किया और नगर के प्रतिष्ठित शिक्षा संस्थानों में अध्यापन किया। नेदीम को कविता से बचपन से ही लगाव था; लेकिन तुर्की के उस्मानी सुलतान अहमद सोयम (१७०३-१७३०) के राज्यकाल में प्रसिद्धि इसे प्राप्त हुई। 

इसका दीवान, कसीदा, गजल और गीत से युक्त है। इसकी रचनाओं में वर्णनात्मकता के स्थान पर आत्मनिष्ठ रोमानी दिखाई देती है, जो दूसरे तुर्की कवियों में सामान्यतयी नहीं पायी जाती। इसने अपने गजलों और गीतों में अपने जमाने की आम बोलचाल की भाषा का प्रयोग किया है और अनेक अछूते विषयों, अर्थोद्घाटक शैली और सुपरिचित शब्दों द्वारा वह अपने पूर्ववर्तियों और प्रभावकों से बढ़ गया है। इसके युग में तुर्क कवि अरबी, फारसी छंदों का ही प्रयोग किया करते थे। तुर्की की प्राचीन लोकप्रिय बहर हिजाई (हिजाई नामक छंद) का प्रयोग दोष माना जाता था। लेकिन नेदीम ने इस छंद का भी प्रयोग एक गीत में किया है और वह गीत आज लोकप्रिय है।
सी वी रामन पिल्लै

right|thumb|300px|युवावस्था में सी वी रामन पिल्ला
सी वी रामन पिल्लै (मलयालम :സി.വി. രാമന്‍പിള്ള ; १८५७-१९२१) मलयालम के महान उपन्यासकार, नाटककार तथा पत्रकार थे। उन्हें प्रायः 'सी वी' कहा जाता है। मलयालम में वे सबसे महान ऐतिहासिक उपन्यासकार हुए हैं। सी वी का जन्म तिरुवनंतपुरम् में हुआ था। 

उनके उपन्यासों की पृष्ठभूमि १८वीं शताब्दी की घटनाओं की शृंखलाएँ हैं जिनके द्वारा तिरुवितांकूर राज्य का निर्माण एवं संस्थापन हुआ। "मार्तंड वर्मा" उपन्यास में रामनतपि और मार्तंडवर्मा के बीच उत्तराधिकारी के कलह की कहानी का वर्णन है। "धर्मराजा" उपन्यास कार्तिकतिरुनाल रामवर्मराज के शासनकाल की राजनीतिक एवं सैनिक घटनाओं के ऊपर आधारित है। "रामराजबहादुर" उपन्यास टीपू सुल्तान के तिरुवितांकूर पर किए गए आक्रमण की पृष्ठभूमि पर तैयार किया गया है। इन सभी उपन्यासों के कथानक विस्तृत हैं। केरल के इतिहास की गतिविधियों में उनकी अंतर्दृष्टि और सजीव पात्रों के चित्रण की योग्यता ने पाठकों के नेत्रों के समक्ष तत्कालीन घटनाओं का जीता-जागता चित्र उपस्थित कर दिया है। उनकी शैली में सरलता की कमी है। उन्होंने बहुत से व्यंगमय प्रहसन भी लिखे हैं।
पारमिता

बौद्ध धर्म में 'परिपूर्णता' या कुछ गुणों का चरमोन्नयन की स्थिति को पारमिता या पारमी (पालि) कहा गया है। बौद्ध धर्म में इन गुणों का विकास पवित्रता की प्राप्ति, कर्म को पवित्र करने आदि के लिए की जाती है ताकि साधक अनावरुद्ध जीवन जीते हुए भी ज्ञान की प्राप्ति कर सके। 'पारमिता' शब्द 'परम्' से व्युत्पन्न है। 

 छः पारमिता : महायान ग्रन्थों में छः पारमिता की गणना मिलती है-
# दान पारमिता
# शील पारमिता
# क्षान्ति पारमिता
# वीर्य पारमिता
# ध्यान पारमिता
# प्रज्ञा पारमिता

दशभूमिकासूत्र में निम्नलिखित चार पारमिता भी गिनायी गयीं हैं-
*7. उपाय पारमिता
*8. प्राणिधान पारमिता
*9. बल पारमिता
*10. ज्ञान पारमिता

 दस पारमिता : थेरवाद ग्रन्थों में दस पारमिता वर्णित हैं-
# दान पारमी
# शील पारमी
# नेक्खम्मा (त्याग) पारमी
# पण्ण पारमी
# वीरिय पारमी
# खान्ति पारमी
# सच्च पारमी
# अधित्थान पारमी
# मेत्ता पारमी
# उपेक्खा पारमी
रामन अनुसन्धान संस्थान

अंगूठाकार|वैज्ञानिक अनुसन्धान संस्थान-रामन अनुसन्धान संस्थान
रामन अनुसन्धान संस्थान (Raman Research Institute (RRI)) भारत का एक प्रसिद्ध वैज्ञानिक अनुसंधान संस्थान है। यह बंगलुरु में स्थित है। इसकी स्थापना नोबेल पुरस्कार से सम्मानित भारतीय वैज्ञानिक चन्द्रशेखर वेंकट रामन ने की थी। यह संस्थान सी वी रामन के निजी शोध संस्थान के रूप में आरम्भ हुआ किन्तु आजकल यह भारत सरकार द्वारा वित्तपोषित है।

रामन अनुसंधान संस्थान अब एक स्वायत्त अनुसंधान संस्थान है, जो आधारभूत विज्ञान के अनुसंधान में कार्यरत / निरत है। भारत सरकार के विज्ञान एवं प्रौद्योगिकी विभाग से निधि प्राप्त करने हेतु सन् 1972 में, आर.आर.आई को सहायता प्राप्त स्वायत्त अनुसंधान के रूप में पुनर्गठित किया गया। इसके प्रशासन और प्रबंधन के लिए विनियमों और उपविधियों का एक निर्धारित किया गया। आज संस्थान में अनुसंधान के प्रमुख क्षेत्र हैं - खगोल विज्ञान एवं ताराभौतिकी, प्रकाश एवं पदार्थ भौतिकी, मृदु संघनित पदार्थ तथा सैद्धांतिक भौतिकी। अनुसंधान गतिविधियों में रसायन विज्ञान, द्रव स्फटिक, जैविक विज्ञान में भौतिकी और संकेत प्रक्रमण, प्रतिबिंबन एवं उपकरण-विन्यास सम्मिलित हैं।
इटली राष्ट्रीय फुटबॉल टीम

इटली राष्ट्रीय फुटबॉल टीम (), अंतरराष्ट्रीय फुटबॉल प्रतियोगिताओं में इटली का प्रतिनिधित्व करती है और और इतालवी फुटबॉल महासंघ (एफआईजीसी) द्वारा नियंत्रित किया जाती है। इटली दुनिया में सबसे अच्छा राष्ट्रीय टीमों में से एक मानी जाती है। 4 विश्व कप जीतने के द्वारा, यह विश्व कप के इतिहास में दूसरी सबसे सफल राष्ट्रीय टीम है।

राष्ट्रीय फुटबॉल टीम "अज़्ज़ुरि" (नीले) के रूप में जानी जाती है, यह इटली का प्रतिनिधित्व इतालवी राष्ट्रीय टीमों और एथलीटों के पारंपरिक रंग है, रंग पारंपरिक रूप से 1861 में जो एकीकृत इटली शाही वंश से जुड़ा हुआ है और इतालवी राष्ट्रपति का आधिकारिक रंग के रूप में बनाए रखा है।
दिलीप सिंह जूदेव

दिलीप सिंह जूदेव (८ मार्च १९४९ – १४ अगस्त २०१३) छत्तीसगढ़ के राजनीतिज्ञ एवं अटल बिहारी वाजपेयी के नेतृत्व वाली भारतीय जनता पार्टी अभिनीत राजग सरकार में वे वन एवं पर्यावरण राज्यमंत्री थे। वे जशपुर के राजपरिवार से संबंधित थे तथा मध्य भारत के जनजातीय लोगों में अत्यन्त लोकप्रिय थे (हैं)। वे बिलासपुर (छत्तीसगढ़) से लोकसभा सांसद थे।

जूदेव की प्रसिद्धि उनके द्वारा किए गये राष्ट्रवादी कार्यों के लिए हैं। उन्होने 'घरवापसी' नामक अभियान चलाया जिसको भारी समर्थन मिला। इस अभियान के अन्तर्गत हजारों लोगों को पुनः हिन्दू धर्म में दीक्षित किया गया जो ईसाई मिशनरियों के प्रभाव में आकर पहले ईसाई बन गये थे।

जूदेव के ऊपर वर्ष २००३ में छत्तीसगढ़ में खनन अधिकारों के बदले घूस लेने का आरोप लगा। यह आरोप "सण्डे न्यूज़पेपर" द्वारा लगाया गया था जिन्हें घूस प्रकरण का एक वीडियो प्राप्त हुआ था। हालांकि उन्होंने इन आरोपों का खण्डन किया तथा, ईसाई मिशनरियों और काँग्रेस पार्टी ख़ासकर अजीत जोगी पर निशाना साधते हुए, इसे स्वयं को भ्रष्टाचार में फँसाने वाला एक षडयंत्र करार दिया। जूदेव ने १७ नवम्बर २००३ को अपने मंत्री पद से त्यागपत्र दे दिया।

१४ अगस्त २०१३ को वृक्क (किडनी) और यकृत (लीवर) में संक्रमण की वजह से उनका निधन हो गया।
नैपोलियन तृतीय

right|thumb|300px|नैपोलियन तृतीय
लुई नैपोलियन् बोनापार्ट (२० अप्रैल १८०८ - ९ जनवरी १८७३ ई.) फ्रांसीसी रिपब्लिक का प्रथम राष्ट्रपति तथा नैपोलियन तृतीय के रूप में द्वितीय फ्रांसीसी साम्राज्य का शासक था। वह नैपोलियन प्रथम का भतीजा तथा उत्तराधिकारी था।
कुलक

कुलक (रूसी : кула́к) , रूसी साम्राज्य, सोवियत रूस तथा आरम्भिक सोवियत संघ के समृद्ध भूपति थे। २०वीं शताब्दी के आरम्भिक दिनों के मार्क्सवाद-लेनिनवाद के राजनीतिक सिद्धान्त के अनुसार कुलक, गरीब किसानों के 'वर्ग शत्रु' (class enemies) थे। रूसी सरकार ने कुलकों के खेतों को हिंसा के द्वारा छीन लिया और उन लोगों को जान से मार दिया गया जिन्होने विरोध किया। बहुत से कुलकों को 'श्रम शिविरों' (labor camps) में भेज दिया गया।

श्रेणी:रूस
फ्रांसीसी भारत

फ्रांसीसी भारत 17 वीं सदी के दूसरे आधे में भारत में फ्रांसीसी ईस्ट इंडिया कंपनी द्वारा स्थापित फ्रांसीसी प्रतिष्ठानों के लिए एक आम नाम है और आधिकारिक तौर पर "एस्तब्लिसेमेन्त फ्रन्से द्दे इन्द्दए" (फ़्रान्सीसी:Établissements français de l'Inde) रूप में जाना जाता, सीधा फ्रेंच शासन 1816 शुरू हुआ और 1954 तक जारी रहा जब प्रदेशों नए स्वतंत्र भारत में शामिल कर लिया गया। उनके शासक क्षेत्रों पॉन्डिचेरी, कराईकल, यानम, माहे और चन्दननगर थे। फ्रांसीसी भारत मे भारतीय शहरों में बनाए रखा कई सहायक व्यापार स्टेशन (लॉज) शामिल थे।

कुल क्षेत्र 510 km2 (200 वर्ग मील) था, जिनमें से 293 km2 (113 वर्ग मील) पॉन्डिचेरी का क्षेत्र था। 1936 में, उपनिवेश की आबादी कुल 2,98,851 निवासिया थी, जिनमें से 63% (1,87,870) पॉन्डिचेरी के क्षेत्र में निवास करती थी।
श्रीमद राजचन्द्र

श्रीमद राजचन्द्र, जन्म रायचन्दभाई रावजीभाई मेहता, एक जैन कवि, दार्शनिक और विद्वान थे। उन्हें मुख्यतः उनके जैनधर्म शिक्षण और महात्मा गांधी के आध्यात्मिक मार्गदर्शक के रूप में जाना जाता है।

महात्मा गांधी जी ने अपनी आत्मकथा "सत्य के साथ प्रयोग" में इनका विभिन्न स्थानों पर उल्लेख किया हैं।उन्होंने लिखा कि " मेरे जीवन पर गहरा प्रभाव डालने वाले आधुनिक पुरुष तीन हैं: रायचंद्र भाई अपने सजीव संपर्क से, टॉलस्टॉय 'वैकुंठ तेरे हृदय में है' नामक अपनी पुस्तक से और रस्किन 'अन्टू दिस लास्ट- सर्वोदय' नामक पुस्तक से "
माउज़र पिस्तौल

माउज़र पिस्तौल (अंग्रेजी: Mauser C96) मूल रूप से जर्मनी में बनी एक अर्द्ध स्वचालित पिस्तौल है। इस पिस्तौल का डिजाइन जर्मनी निवासी दो माउज़र बन्धुओं ने सन् 1895 में तैयार किया था। बाद में 1896 में जर्मनी की ही एक शस्त्र निर्माता कम्पनी माउज़र ने इसे माउज़र सी-96 के नाम से बनाना शुरू किया। 1896 से 1937 तक इसका निर्माण जर्मनी में हुआ। 20वीं शताब्दी में इसकी नकल करके स्पेन और चीन में भी माउज़र पिस्तौलें बनीं।

इसकी मैगज़ीन ट्रिगर के आगे लगती थी जबकि सामान्यतया सभी पिस्तौलों में मैगज़ीन ट्रिगर के पीछे और बट के अन्दर होती है। इस पिस्तौल का एक अन्य मॉडल लकड़ी के कुन्दे के साथ सन 1916 में बनाया गया। इसमें बट के साथ लकड़ी का बड़ा कुन्दा अलग से जोड़ कर किसी रायफल या बन्दूक की तरह भी प्रयोग किया जा सकता था।

विंस्टन चर्चिल को यह पिस्तौल बहुत पसन्द थी। भारतीय क्रान्तिकारी रामप्रसाद 'बिस्मिल' ने महज़ 4 माउज़र पिस्तौलों के दम पर 9 अगस्त 1925 को काकोरी के पास ट्रेन रोक कर सरकारी खजाना लूट लिया था। स्पेन ने सन् 1927 में इसी की नक़ल करते हुए अस्त्र मॉडल बनाया। रेलवे गार्डों की सुरक्षा हेतु सन् 1929 में चीन ने इसकी नकल करके .45 कैलिबर का माउज़र बनाया।
एक बच्चा नीति

एक बच्चा नीति या एक संतान नीति () चीनी जनवादी गणराज्य में परिवार नियोजन की नीति है। 1970 के दशक में चीन में हो रही अन्धाधुन्ध वृद्धि पर नियंत्रण पाने के लिए चीन में यह नीति लागू की गई थी। इसके अनुसार नगरीय दंपतियों को एक और ग्रामीण दंपतियों को दो बच्चे पैदा करने की अनुमति थी। इस नियम का उल्लंघन करने वाले दंपतियों का कई सालों का वेतन काटने और उन्हें जेल भेजने तक का प्रावधान है।
उरुग्वे राष्ट्रीय फुटबॉल टीम

उरुग्वे राष्ट्रीय फुटबॉल टीम अंतरराष्ट्रीय फुटबॉल टूर्नामेंट में उरुग्वे का प्रतिनिधित्व करती है और उरुग्वे फुटबॉल एसोसिएशन द्वारा नियंत्रित की जाती है। टीम सामान्यतः लोस खर्रुअस् या ला सेलेस्ते के रूप में बुलायी जाती है।

उरुग्वे वर्तमान दक्षिण अमेरिकी चैंपियन हैं, 2011 में कोपा अमेरिका जीतने के द्वारा। उरुग्वे, कोपा अमेरिका एक रिकार्ड 15 बार जीता है। टीम ने दो बार फीफा विश्व कप जीता है, उद्घाटन 1930 विश्व कप में पहली बार और 1950 में दूसरा खिताब, जब वे ब्राजील के खिलाफ फाइनल मैच में जीते। वे दो बार ग्रीष्मकालीन ओलंपिक में फुटबॉल में स्वर्ण पदक जीता है, 1924 और 1928 मे।

राष्ट्र की एक बहुत छोटी आबादी (32.5 लाख 2011 मे) है और उनकी सफलता इस तथ्य से परिलक्षित होती है। 1930 में अपना पहला विश्व कप जीते समय उनकी जनसंख्या केवल 12.5 लाख थी।
आईएफके गोटेबोर्ग

आईएफके गोटेबोर्ग, गोटेबोर्ग में आधारित एक स्वीडिश पेशेवर फुटबॉल क्लब है। क्लब 1904 में स्थापित किया गया था, उसके बाद से क्लब 18 राष्ट्रीय चैम्पियनशिप खिताब, छह राष्ट्रीय कप खिताब और दो के यूईएफए कप जीते है।

आईएफके गोटेबोर्ग, माल्मो एफएफ के साथ मिलकर यकीनन स्वीडन में सबसे सफल क्लब है और उत्तरी यूरोप में सबसे सफल क्लबों में से एक है, यह एक यूरोपीय प्रतियोगिता को जीत ने वाली केवल स्कैंडिनेवियाई टीम है। आईएफके गोटेबोर्ग ने 1982 और 1987 में यूईएफए कप जीता है। वे वर्तमान में उच्चतम स्वीडिश लीग, अल्ल्स्वेन्स्कन में खेलते हैं। वे 1977 के बाद से लगातार स्वीडन में शीर्ष स्तरीय फुटबॉल लीग मे खेलते है, जो वर्तमान में स्वीडन में किसी भी क्लब के सबसे लंबे समय तक शीर्ष स्तरीय लीग कार्यकाल है।

आईएफके गोटेबोर्ग, देश भर में व्यापक समर्थन के साथ स्वीडन में सबसे लोकप्रिय फुटबॉल क्लबों में से एक है। 1910 में, टीम पहली बार नीले और सफेद धारीदार जर्सी में खेली थी, उसके बाद से यह उनकी परंपरागत घरेलू शर्ट की गई। 2009 के सत्र की शुरुआत के बाद से, वे नव निर्मित गम्ला उल्लेवि स्टेडियम में अपने घरेलू मैच खेलते हैं।
यूईएफए यूरोपा लीग

यूईएफए यूरोपा लीग , यह पहले यूईएफए कप नामित किया गया था, एक वार्षिक पुरुषों के फुटबॉल क्लब प्रतियोगिता है, योग्य यूरोपीय फुटबॉल क्लब के लिए जो 1971 के बाद से यूईएफए द्वारा आयोजित किया जाता है। क्लब अपनी राष्ट्रीय लीग और कप प्रतियोगिताओं में उनके प्रदर्शन के आधार पर प्रतियोगिता लिए अर्हता प्राप्त करते है।

"इससे पहले यह यूईएफए कप बुलाया जाता था", प्रारूप में एक परिवर्तन के बाद प्रतियोगिता 2009-10 सत्र के बाद "यूईएफए यूरोपा लीग" के रूप में जाना गया है। यूईएफए फुटबॉल रिकॉर्ड प्रयोजनों के लिए, यूईएफए कप और यूईएफए यूरोपा लीग, एक ही प्रतियोगिता माने जाते है।

1999 में, यूईएफए कप विनर्स कप को समाप्त कर दिया गया था और यूईएफए कप के साथ विलय कर दिया गया। 2004-05 प्रतियोगिता के लिए एक ग्रुप चरण नॉकआउट चरण से पहले जोड़ा गया। 2009 पुनः ब्रांडिंग मे यूईएफए इंटरटोटो कप के साथ एक विलय शामिल था, एक बढ़े हुए प्रतियोगिता प्रारूप का उत्पादन हुआ, साथ ही एक विस्तारित ग्रुप चरण और पात्रता मानदंड बदल। यूईएफए यूरोपा लीग के विजेता यूईएफए सुपर कप के लिए उत्तीर्ण होते है और 2015-2016 के सत्र के बाद से पिछले सत्र के यूईएफए यूरोपा लीग के विजेताओं यूईएफए चैंपियंस लीग के लिए अर्हता प्राप्त करेंगे।

खिताब 28 विभिन्न क्लबों द्वारा जीता गया है और जिनमें से 12 एक बार से अधिक खिताब जीता है। सेविला ५ खिताब के साथ प्रतियोगिता में सबसे सफल क्लब हैं। अंग्रेज़ी पक्ष मैनचेस्टर यूनाइटेड मौजूदा चैंपियन हैं, वे २०१७ फाइनल में अजाक्स को 2–0 से हरा दिया था।
सी॰ एन॰ आर॰ राव

चिंतामणि नागेश रामचंद्र राव (कन्नड़: ಚಿಂತಾಮಣಿ ನಾಗೇಶ ರಾಮಚಂದ್ರ ರಾವ್) जिन्हें सी॰ एन॰ आर॰ राव के नाम से भी जाना जाता है, एक भारतीय रसायनज्ञ हैं जिन्होंने घन-अवस्था और संरचनात्मक रसायन शास्त्र के क्षेत्र में मुख्य रूप से काम किया है। वर्तमान में वह भारत के प्रधानमंत्री के वैज्ञानिक सलाहकार परिषद के प्रमुख के रूप में सेवा कर रहे हैं। डॉ॰ राव को दुनिया भर के 60 विश्वविद्यालयों से मानद डॉक्टरेट प्राप्त है। उन्होंने लगभग 1500 शोध पत्र और 45 वैज्ञानिक पुस्तकें लिखी हैं।

वर्ष 2013 में भारत सरकार ने उन्हें भारत के सर्वोच्च नागरिक पुरस्कार भारत रत्न से सम्मानित करने का निर्णय लिया। सी वी रमण और ए पी जे अब्दुल कलाम के बाद इस पुरस्कार से सम्मानित किये जाने वाले वे तीसरे ऐसे वैज्ञानिक हैं।
2018 पुरुष हॉकी विश्वकप

2018 पुरुष हॉकी विश्वकप, हॉकी विश्वकप का १४वाँ संस्करण था, जिसका आयोजन 28 नवंबर से 16 दिसंबर 2018 के बीच भुवनेश्वर, ओड़िसा, भारत में किया गया था। इस चौदहवे विश्वकप में कुल 16 टीमों ने भाग लिया था। ऑस्ट्रेलिया, इंग्लैंड, भारत, मलेशिया और न्यूजीलैंड इन पाँच देशों ने इस टूर्नामेंट की मेजबानी के लिए मजबूत दावेदारी पेश की थी।इस प्रतियोगिता में भाग ले रहीं टीमों की संख्या विश्व कप-2018 में बढ़ाई गई, इस से पहले होने वाले विश्वकप 2014 में 12 टीमें भाग लेती थी।

बेल्जियम ने फाइनल में 0-0 से ड्रॉ होने के बाद हुए पेनल्टी शूट-आउट में नीदरलैंड को 3-2 से हराकर पहली बार प्रतियोगिता जीता है। गत विजेता ऑस्ट्रेलिया ने इंग्लैण्ड को 8-1 से हराकर तीसरा स्थान प्राप्त किया।
गीता सिद्धार्थ

गीता सिद्धार्थ एक भारतीय अभिनेत्री थीं। उन्होंने बॉलीवुड की मुख्यधारा फ़िल्मों सहित "परिचय", "गर्म हवा" (1973) और "गमन" (1978) जैसी घरेलु फ़िल्मों में भी अभिनय किया था।

उन्हें मुख्यतः एम एस सत्यु की फ़िल्म "गर्म हवा" (1973) में उनके अभिनय के लिए जाना जाता है जिसमें उन्होंने २१वें राष्ट्रीय फ़िल्म पुरस्कारों में राष्ट्रीय एकता पर सर्वश्रेष्ठ फीचर फिल्म का पुरस्कार जीता और उन्होंने प्रमुख अभिनेत्री के रूप में स्मारिका जीता था।

उनका विवाह वृत्तचित्र निर्माता और दूरदर्शन फ़िल्म निर्माता सिद्धार्थ काक के साथ हुआ जिन्हें मुख्यतः सांस्कृतिक पत्रिका धारावाहीक "सुरभि" (1991) के लिए जाना जाता है। गीता भी इस धारावाहीक की कला निर्देशिका थी।
पान सिंह तोमर

पान सिंह तोमर (1932 - 1 अक्टूबर, 1982) एक भारतीय सैनिक, एथलीट, और बागी (विद्रोही) थे। इनका जन्म तोमर क्षत्रिय राजपूत परिवार में हुआ था। भारतीय सेना में सेवा की, जहाँ दौड़ने की उनकी प्रतिभा का पता चला वह 1950 और 1960 के दशक में सात बार के राष्ट्रीय स्टीपलचेज़मेम्पियन थे और 1952 के एशियाई खेलों में भारत का प्रतिनिधित्व किया था। सेना से समय से पहले सेवानिवृत्त होने के बाद, वह अपने पैतृक गांव लौट आए। जहाँ उनके परिवार के सदस्यों ने उनकी ज़मीन भ्रष्ट कर्मचारियों के सहयोग से अपने नाम करवा ली। उनकी खेती नष्ट कर दी। बंदूको से पान सिंह तोमर के परिवार पर हमला कर दिया उनकी माता को मार दिया गया। बाद में पान सिंह तोमर अपना बदला लेने के लिए चम्बल घाटी के डकैत के रूप में कुख्याति प्राप्त की। 1981 में, उन्हें भारतीय कानून प्रवर्तन अधिकारियों द्वारा मार दिया गया था
अमर नाथ काक

अमर नाथ काक (१८८९-१९६३) विख्यात वकील थे। वह राम चन्द्र काक के भाई थे।

श्रेणी:कश्मीर के लोग
श्रेणी:श्रीनगर के लोग
श्रेणी:1889 में जन्मे लोग
श्रेणी:१९६३ में निधन
श्रेणी:चित्र जोड़ें
श्रेणी:अधिवक्ता
गोलियों की रासलीला रामलीला

गोलियों की रासलीला रामलीला संजय लीला भंसाली द्वारा निर्देशित २०१३ की बॉलीवुड की हिन्दी रोमांटिक-नाटक फ़िल्म है। राम-लीला दुश्मनी, घृणा और ख़ून ख़राबे के बीच पनपी एक प्रेम कहानी है। गुजरात में सनेड़ा और रजाड़ी खानदानों के बीच पांच सौ सालों से दुश्मनी चली आ रही है।
*
अनिता बोस फाफ

अनिता बोस फाफ (अंग्रेजी: Anita Bose Pfaff, जन्म: नवम्बर 1942 वियेना) एक जर्मन अर्थशास्त्री हैं। वह ऑग्सबर्ग यूनीवर्सिटी में प्रोफेसर रह चुकी हैं। इस समय वह अपने पति प्रो मार्टिन फाफ के साथ उनकी जर्मन सोशल डिमोक्रेटिक पार्टी में सक्रिय रहती हैं।

भारतीय स्वतन्त्रता संग्राम के अग्रणी नेता सुभाष चन्द्र बोस और उनकी ऑस्ट्रियन पत्नी एमिली शेंकल की एकमात्र सन्तान हैं। जब उनके पिता सन् 1934 में वियेना अपना इलाज कराने गये थे उस समय उन्हें वहाँ काफी समय तक ठहरना पड़ा। उन दिनों एक किताब लिखने के लिये उन्हें अंग्रेजी जानने वाली एक महिला सचिव की जरूरत हुई। इसके लिये उन्होंने जून 1934 में एमिली शैंकल को अपना सचिव नियुक्त कर लिया। 

बोस और एमिली एक दूसरे के नजदीक आ गये और उन्होंने आपस में शादी कर ली। उन दोनों के संसर्ग से अनीता का जन्म हुआ।.अगस्त 1945 में जब बोस का विमान दुर्घटना में देहान्त हुआ उस समय अनीता बहुत छोटी बच्ची थी। दुर्घटना से पूर्व सुभाष अपनी पुत्री को देख आये थे। अनिता बोस नाम उन्होंने ही दिया था।

परन्तु सुभाष अनिता की परवरिश न कर सके इस कारण वियेना में लोग उसे अनिता शेंकल फाफ के नाम से जानने लगे।
महाराज कृष्ण रैना

महाराज कृष्ण रैना, या आम प्रचलित एम॰ के॰ रैना भारतीय रंगमंच के प्रसिद्ध निर्देशक, अभिनेता एवं जाने-माने चलचित्र कलाकार हैं। १९७० में उन्होंने राष्ट्रीय नाट्य विद्यालय से स्नातक किया और सर्वश्रेष्ठ अभिनेता के रूप में सम्मानित किए गए। इसके बाद १९७२ से वे स्वतंत्र रंगकर्मी के रूप में सक्रीय हैं। उन्होंने फ़िल्मों सहित भारत की विभिन्न भाषाओं के नाटकों और पारंपरिक नाट्य रूपों पर काम किया है। भारतीय संगीत नाट्य अकादमी ने १९९५ ई. में उन्हें सर्वश्रेष्ठ निर्देशन का पुरस्कार प्रदान किया।

श्रेणी:भारतीय रंगकर्मी
श्रेणी:रंगमंच
श्रेणी:संगीत नाटक अकादमी पुरस्कार
श्रेणी:रंग निर्देशक
श्रेणी:1948 में जन्मे लोग
श्रेणी:हिंदी रंगकर्मी
श्रेणी:हिन्दी अभिनेता
अर्चना भार्गव

अर्चना भार्गव (जन्म: 1955) युनाइटेड बैंक ऑफ़ इंडिया के अध्यक्ष एवं प्रबंध निदेशक रह चुकी हैं। उन्होने 23 अप्रैल 2013 को यह कार्यभार ग्रहण कियातथा 20 फ़रवरी 2014 में उन्होने इस पद से इस्तीफा दे दिया।
आईएनएस राजपूत

आईएनएस राजपूत () भारतीय नौसेना के प्रारंभिक ध्वंसक पोतों में से एक है जिसका पहचान क्रमांक डी-५१ (D-51) है। एक निर्देशित-मिसाइल विध्वंसक है और भारतीय नौसेना के राजपूत श्रेणी के विध्वंसक बेड़े का प्रमुख पोत है। यह 30 सितंबर 1980 को कमीशन की गई थी। कमोडोर (बाद में वाइस एडमिरल) गुलाब मोहनलाल हीरानंदानी इसके पहले कमांडिंग ऑफिसर थे।

आईएनएस राजपूत ने ब्रह्मोस क्रूज मिसाइल के लिए एक परीक्षण मंच के रूप में कार्य किया। दो पी-20 एम ने एकल लांचर (पोर्ट और स्टारबोर्ड) को दो बॉक्सिंग लांचरों से बदल दिया गया था, प्रत्येक में दो ब्रह्मोस सेल थे। पृथ्वी-३ मिसाइल के एक नए संस्करण का मार्च 2007 में राजपूत से परीक्षण किया गया था। यह भूमि के लक्ष्यों पर हमला करने के साथ टास्कफोर्स या वाहक एस्कॉर्ट के रूप में एन्टी-विमान और एंटी-पनडुब्बी मिसाइल लॉन्च करने में सक्षम है। राजपूत ने 2005 में एक सफल परीक्षण के दौरान धनुष बैलिस्टिक मिसाइल को ट्रैक किया।
यज़ीद प्रथम

यज़ीद इब्न मुयाविया इब्नाबी सुफ़्यां (23 जुलाई 647 – 14 नवम्बर 683) जिसे मुख्यतः यज़ीद प्रथम के नाम से जाना जाता है, उमय्यद खलीफा का तृतीय ख़लीफ़ा था। उसे ख़लीफ़ा के पद पर उसके पिता मुयाविया प्रथम ने नियुक्त किया और वो तीन वर्षों तक 680 ई॰ से मृत्यु 683 ई॰ तक इस पद पर रहा। 

दुन्या भर के मुअलमान उसपे लानत भेजते हैं.
मैग्नस कार्लसन

मैग्नस कार्लसन () नॉर्वे के शतरंज खिलाडी हैं व शतरंज के तात्कालिक ग्रांडमास्टर वा विश्व चैम्पियन वा विश्व के प्रथम स्थान के खिलाड़ी हैं। इनकी उच्चतम रेटिंग २८७२, आजतक की सर्वोच्च हैं।
आइस हॉकी

thumb|right|200px|आइस हॉकी मेच
आइस हॉकी या बर्फ हॉकी बर्फ पर खेला जाने वाला खेल है जो हॉकी खेल का एक स्वरुप है। इसमें प्रतिद्वंदी स्केटरों के की मदद से छड़ी द्वारा गोल करने की कोशिश करते हैं, आइस हॉकी कनाडा, मध्य और पूर्वी यूरोप, नॉर्डिक देशों, रूस और संयुक्त राज्य अमेरिका में सबसे लोकप्रिय है।। अंतर्राष्ट्रीय आइस हॉकी महासंघ बर्फ हॉकी से सम्बंधित कार्यक्रमों की देखरेख एवं आयोजन करता है। आइस हॉकी कनाडा का आधिकारिक राष्ट्रीय शीतकालीन खेल है। शीतकालीन ओलम्पिक खेलों में आइस हॉकी प्रमुख खेलों में से एक होता है।
सिंह साहब द ग्रेट

सिंह साहब द ग्रेट अनिल शर्मा द्वारा निर्देशित हिन्दी नाटक फ़िल्म है। फ़िल्म प्रमुख अभिनय सनी देओल, अमृता राव, उर्वशी रौटेला और प्रकाश राज ने किया है। फ़िल्म 22 नवम्बर2013 को प्रदर्शित हुई।
गोरखापत्र

गोरखापत्र नेपाल का सबसे पुराना दैनिक समाचार पत्र है। इसका संचालन गोरखापत्र संस्थान द्वारा किया जाता है। यह पत्र १९०१ में एक साप्ताहिक के रूप में शुरू हुआ था और १९६१ में दैनिक समाचार पत्र बना। 

सीताराम अग्रहरि गोरखापत्र के प्रधान सम्पादक हैं।
प्रसाद हरिचंदन

प्रसाद हरिचंदन, प्रसाद कुमार हरिचंदन के रूप से जाने जाते है (जन्म: 12 मई 1964) एक उड़िया राजनीतिज्ञ और ओडिशा प्रदेश कांग्रेस समिति के मौजूदा अध्यक्ष हैं।

उनका जन्म 12 मई 1964 ओडिशा में, पूरी के नानकेरा में हुआ था। वह ग्यारहवीं, बारहवीं और चौदहवीं ओडिशा विधान सभा के लिए चुने गए थे। १९९९ में राज्य के सबसे कम उम्र के मंत्री, बनाए गए थे और घर, विज्ञान, प्रौद्योगिकी और संस्कृति विभागों का आयोजन किया। २००९-२०१४ में १४ वीं विधानसभा के कांग्रेस विधायक दल के मुख्य सचेतक थे।
अर्जेंटीना राष्ट्रीय फुटबॉल टीम

अंगूठाकार|बाएँ|अर्जेंटीना राष्ट्रीय फुटबॉल टीम 1964
अंगूठाकार|बाएँ|
अंगूठाकार|बाएँ|
अर्जेंटीना राष्ट्रीय फुटबॉल टीम () अंतरराष्ट्रीय फुटबॉल मैचों में अर्जेंटीना का प्रतिनिधित्व करती है और एसोसिएशन देल फुत्बोल अर्जेंटीनो (ए.एफ.ए) द्वारा नियंत्रित की जाती है, जो अर्जेंटीना में फुटबॉल के शासी निकाय है। अर्जेंटीना का मुख्य गृह स्टेडियम एल मोनूमेनतल है। वर्तमान में 2013 में टीम दुनिया में तीसरे स्थान पर है।

टीम चार बार फीफा विश्व कप के फाइनल में पहुँची है, जिनमें से 2 बार इसने विश्व कप फाइनल जीता है - 1978 में पहली बार और 1986 में दूसरी बार। अर्जेंटीना कोपा अमेरिका में बहुत सफल रही है, इसे चौदह बार जीत हासिल की है। अर्जेंटीना टीम ने एथेंस 2004 और बीजिंग 2008 में ओलंपिक फुटबॉल टूर्नामेंट भी जीता है। फीफा वर्ल्ड कप २०१८ में वे नाइजीरिया, आइसलैंड और क्रोएशिया जैसी टीमों के साथ ग्रुप डी में आइसलैंड के खिलाफ अपना 2018 विश्व कप शुरू कर रहे हैं। वे ग्रुप डी विजेता सबसे मजबूत टीम होंगे।

अर्जेंटीना की ब्राजील, उरुग्वे और इंग्लैंड के साथ ऐतिहासिक प्रतिद्वंद्विता रही है। विशेष रूप से इंग्लैंड के खिलाफ उनके मैच (जिसे अर्जेंटीना के लोग कट्टर प्रतिद्वंद्वी मनते है, कड़वे फ़ॉकलैंड युद्ध की वजह से) प्रशंसकों के बीच हिंसा का कारण रहे है।.